# Sebastià (sant)

Sant Sebastià (Roma, segle III — Roma, segle IV) fou un màrtir romà, mort probablement durant la persecució de Dioclecià (303). La seva devoció es popularitzà, però, a partir del s. XV, i sobretot en les pestes de començament del s. XVI, sovint amb el copatronatge de Sant Roc. Se celebra la seva festivitat el 20 de gener.

## Dites populars

* De Nadal a Sant Sebastià, vint-i-cinc dies hi ha.
* Dels sants del gener Sant Sebastià és el primer; no corrau, no corrau, que primer és Sant Pau.
* El disset és Sant Antoni i el vint és Sant Sebastià; qui bones obres farà no tindrà por del dimoni.
* Pel desembre, Sant Nicolau; la Candelera, pel febrer, de tal manera que el dos serà; també Sant Sebastià, serà al gener, i també dins del febrer la cadira per Sant Narcís la fira, dins de Girona; Santa Eulàlia a Barcelona.
* Per Sant Antoni de gener penja el perdigot on et vingui bé, i si no vol cantar, penja'l per Sant Sebastià.
* Per Sant Antoni fes el toni, per Sant Sebastià comença a bogejar.
* Per Sant Sebastià, agafa el perdigot i vés a caçar.
* Per Sant Sebastià, ase serà qui no ho coneixerà.
* Per Sant Sebastià, cent passes de ca.
* Per Sant Sebastià, cent passes de marrà.
* Per Sant Sebastià, ja es comença a bogejar.
* Per Sant Sebastià, l'oreneta ve i el tord se'n va.
* Per Sant Sebastià, mitja hora al matí i mitja a la tarda, el dia s'allarga.
* Per Sant Sebastià, mitja hora, si fa o no fa.
* Per Sant Sebastià, penja el perdigot, que bé cantara.
* Per Sant Sebastià, un pas de marrà.
* Per Sant Sebastià, una hora el dia es va allargar.
* Per Sant Sebastià, una hora més de caminar.
* Per Sant Sebastià, una hora més de dia hi ha.
* Per Sant Sebastià, una hora s'allarga ja.
* Per Sant Sebastià s'allarga el dia, una hora per cada cap
* Sant Antoni se'n va a l'oli; gira la mà, troba Sant Sebastià; Sant Sebastià reganya les dents, troba Sant Vicenç; Sant Vicenç se'n va a palau, troba Sant Pau; Sant Pau se'n va a Niudolera, troba la Mare de Déu Candelera.
* Sant Pau ermità troba a Sant Antoni; Sant Antoni allarga la mà i troba a Sant Sebastià; aquest reganyant les dents troba a Sant Vicens; Sant Vicens rosega les crostes i troba els Carnestoltes; Carnestoltes dura tres dies; veus aquí Sant Maties que iguala les nits i els dies.
* Sant Roc i Sant Sebastià guarden de pesta i de pecar; i Sant Sebastià i Sant Roc guarden de pesta i de foc.
* Sant Sebastià torna el berenar.
* Sant Sebastià totes les fetes deixa passar, menys la Candelera, que li va darrera.
* Sant Sebastià, totes les festes majors se'n va emportar, fora Sant Vicenç, que li va reganyar les dents.
* Sant Sebastià les festes va acabar, però li sortí Sant Vicenç i li va reganyar les dents.
* Sant Sebastià totes les fetes va aviar.

### Dites relacionades amb la collita i el bestiar

* Per Santa Caterina ven-te la gallina, i per Sant Sebastià torna-la a comprar.
* Qui vol donar faves al segar ha de fer-les per Sant Sebastià.
* Qui vulgui menjar faves per segar, que les sembri per Sant Sebastià.
* Sant Sebastià governa el blat; si fa bo, blat abundós; si és mullat, blat migrat.
* Sembra l'all per Sant Sebastià i rabiarà com un ca.
* Si fa sol per Sant Sebastià, bon blat hi haurà.
* Si gela per Sant Sebastià, el vi del cep se'n va.
* Si per Sant Sebastià fa sol, any de blat, si Déu ho vol.

### Dites relacionades amb la meteorologia

* De Sant Antoni a Sant Sebastià fa el fred més fort de l'any.
* Entre Sant Antoni i Sant Sebastià, més fred encara que en tot l'any fa.
* Per Sant Antoni fa un fred de dimoni; per Sant Sebastià, cuida a matar.
* Per Sant Sebastià, el fred ve o se'n va.
* Per Sant Sebastià s'allarga el dia, una hora per cada cap.
* Per Sant Sebastià, tramuntana a l'Empordà.
* Per Sant Sebastià, un fred que no es pot aguantar.

## Referències

* 1 2 3 4 5 6 7 8 9 10 11 12 13 14 Parés i Puntas, 1999.
* 1 2 3 4 5 Correas Martínez; Gargallo Gil, 2003.
* 1 2 3 4 5 Amades, 1931, p. 28-30.
* 1 2 3 4 5 6 7 8 9 10 11 12 13 14 15 Amades, 1982, p. 574.
* ↑ PamiesiRiudor, 2012, p. 1380.
* ↑ Gelabert i Fiet, Eduard. «Vell i nou: refranys de ma terra». A: Cornellà de Llobregat: Història, Arqueologia i Folklore (en català). Barcelona: AGM, 1973, p. 158-171.
* 1 2 Alcover, Antoni M.; Moll, Francesc de B. «Valentí». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Pàmies, Víctor. En cap cap cap (en català). Vallromanes: l'autor, 2012 (Enciclopèdia paremiològica del cos humà; 2). ISBN 9788461581108.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.